ອີຢູ ຕົກລົງກັນໄດ້ ກ່ຽວກັບ ງົບປະມານ 1 ພັນ 300 ຕື້ໂດລາ
ພວກຜູ້ນຳຂອງອີຢູ ບັນລຸການຕົກລົງ ເລື່ອງງົບປະມານ ມູນຄ່າ 1 ພັນ 300 ຕື້ໂດລາ ສຳລັບການໃຊ້ຈ່າຍ ແຕ່ປີ 2014 ຫາ 2020.
ພວກຜູ້ນຳຂອງສະຫະພາບຢູໂຣບ ຫຼືອີຢູ ໄດ້ຕົກລົງກັນກ່ຽວກັບ ເລື່ອງງົບປະມານໄລຍະຍາວ ທີ່ອາດສະແດງໃຫ້ເຫັນ ເຖິງການ ຕັດການໃຊ້ຈ່າຍລົງເປັນເທື່ອທຳອິດ ໃນປະຫວັດສາດຂອງສະ ຫະພາບຢູໂຣບ ເຈົ້າໜ້າທີ່ສະຫະພາບຢູໂຣບກ່າວໃນມື້ວັນສຸກວານນີ້ວ່າ ຕົນໄດ້ ກຳນົດເພດານງົບປະມານໄວ້ 1 ພັນ 300 ຕື້ໂດລາສຳລັບໄລຍະ ການໃຊ້ຈ່າຍ ແຕ່ປີ 2014 ຫາປີ 2020 ພວກຜູ້ນຳຂອງສະຫະພາບຢູໂຣບໄດ້ບັນລຸການຕົກລົງຫຼັງຈາກ ກອງປະຊຸມສຸດຍອດເປັນເວລາ 2 ມື້ທີ່ນະຄອນ Brussels ໃນ ຂໍ້ຄວາມທີ່ນຳອອກເຜີຍໂດຍທາງ Twitter ໃນມື້ວານນີ້ປະທານ ຂອງສະຫະພາບຢູໂຣບທ່ານ Herman Van Rompuy ເວົ້າວ່າ ມີການຕົກລົງກັນໄດ້ແລ້ວ ຊຶ່ງທ່ານກ່າວຕື່ມວ່າ ຂໍ້ຕົກລົງດັ່ງກ່າວແມ່ນມີຄ່າສົມກັບທີ່ໄດ້ລໍຖ້າ ຂໍ້ຕົກລົງສະບັບນີ້ ໄດ້ສະທ້ອນໃຫ້ເຫັນເຖິງສະພາບເສດຖະກິດທີ່ຝືດເຄືອງຢູ່ໃນຢູໂຣບ ຊຶ່ງ ໄດ້ຮຽກຮ້ອງໃຫ້ຕັດການໃຊ້ຈ່າຍລົງ ໃນຂົງເຂດວຽກງານຕ່າງໆ ຮວມທັງໂຄງລ່າງພື້ນຖານ ແລະການຄົ້ນຄວ້າດ້ານວິທະຍາສາດ ບັດນີ້ແຜນການໃຊ້ຈ່າຍດັ່ງກ່າວຈະຕ້ອງໄດ້ຮັບການອະນຸມັດຈາກລັດຖະສະພາຂອງຢູໂຣບ